คาดหุ้นไทยสัปดาห์หน้าบวก
ศูนย์กสิกรไทย คาด หุ้นไทยสัปดาห์หน้าบวกหลังการเมืองคลี่คลาย ปัจจัยภายนอกอาจถ่วง
22 พ.ค. 2553

ศูนย์กสิกรไทย คาด หุ้นไทยสัปดาห์หน้าบวกหลังการเมืองคลี่คลาย ปัจจัยภายนอกอาจถ่วง
บริษัท ศูนย์วิจัยกสิกรไทย จำกัด คาดแนวโน้มหุ้นไทยในสัปดาห์หน้า (24-28 พ.ค.) มองว่า สถานการณ์การเมืองในประเทศที่มีแนวโน้มคลี่คลาย อาจช่วยหนุนดัชนีให้บวกขึ้นได้ อย่างไรก็ตาม ปัจจัยสำคัญคงจะอยู่ที่มุมมอง/ความเชื่อมั่นของนักลงทุนต่างชาติเป็นหลัก ขณะที่ปัจจัยเสี่ยงทางเศรษฐกิจโลกจากวิกฤตหนี้ในยูโรโซน ซึ่งถ่วงบรรยากาศการลงทุนในตลาดหุ้นต่างประเทศ ก็อาจฉุดดัชนีให้มีโอกาสปรับฐานต่อ
ทั้งนี้ ปัจจัยที่ต้องติดตาม ได้แก่ การรายงานตัวเลขจีดีพีไตรมาส 1/2553 โดย สศช. การรายงานตัวเลขการค้าระหว่างประเทศของกระทรวงพาณิชย์ พัฒนาการทางการเมืองในประเทศ ความเคลื่อนไหวของราคาน้ำมันในตลาดโลก ทิศทางตลาดหุ้นต่างประเทศที่สำคัญ ตลอดจนการรายงานตัวเลขเศรษฐกิจที่สำคัญของประเทศชั้นนำ โดยเฉพาะสหรัฐ และจีน